Matul din il-ġimgħa twieldet l-ewwel tarbija permezz tal-IVF wara s-servizz li tniedna mill-Gvern biex jagħti l-għajnuna lil dawk il-koppji li jkollhom problemi biex inisslu. Ħabbar dan il-Prim Ministru Joseph Muscat dalgħodu fejn stqarr li kieku ma daħħlitx din il-mizura x’aktarx din il-familja ma kienx ikollhom dan il-wild. Il-Mexxej Laburista qal li għandha ssir ukoll evalwazzjoni dwar dan is-servizz sabiex wieħed ikun jista’ jara fejn hemm bżonn li jtejjeb  is-servizz.